CELEX: 62021CN0307
Language: fi
Date: 2021-05-14 00:00:00
Title: Asia C-307/21: Ennakkoratkaisupyyntö, jonka Landgericht Kleve (Saksa) on esittänyt 14.5.2021 – AB ym. v. Ryanair DAC

2.8.2021   
            
            
               FI
            
            
               Euroopan unionin virallinen lehti
            
            
               C 310/11
            
         
      Ennakkoratkaisupyyntö, jonka Landgericht Kleve (Saksa) on esittänyt 14.5.2021 – AB ym. v. Ryanair DAC
      (Asia C-307/21)
      (2021/C 310/14)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Kleve
      
         Pääasian asianosaiset
      
      
         Kantajat: AB ym.
      
         Vastaaja: Ryanair DAC
      
         Ennakkoratkaisukysymykset
      
      Onko asetuksen (EY) N:o 261/2004 (1) 5 artiklan 1 kohdan c alakohtaa ja 7 artiklaa tulkittava siten, että lennosta vastaavan lentoliikenteen harjoittajan on maksettava korvaus siinä tapauksessa, että matkustajalle ei ole ilmoitettu lennon peruuttamisesta vähintään kaksi viikkoa ennen aikataulun mukaista lähtöaikaa, myös silloin, kun lentoliikenteen harjoittaja on lähettänyt tämän tiedon oikea-aikaisesti ennen kahden viikon määräaikaa ainoaan sähköpostiosoitteeseen, joka sille oli välitetty varauksen yhteydessä, olematta kuitenkaan tietoinen siitä, että varaus oli tehty matkatoimiston tai sen verkkosivuston kautta ja että varaussivustolta välitetyllä sähköpostiosoitteella voitiin tavoittaa korkeintaan matkatoimisto eikä suoraan matkustajaa?
      
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).